Biokovsko zvonce
Biokovsko zvonce (lat. Edraianthus pumilio) je endemska biljka iz porodice Campanulaceae. Vrstu je prvi opisao Portenschlag-Ledermeyer 1820. godine.

Rasprostranjenost
Rasprostranjena je isključivo u vršnim područjima Biokova te u unutrašnjosti na području Svetog Jure i na Troglavu. Nalazi se između 1400 i 1700 metara nadmorske visine. Tercijarni je relikt.

Izgled
Listovi su linearni, 1 mm široki. Ovojni list je odozgo gusto dlakav. Ima prileglo-jastučast oblik. Tobolac se nepravilno otvara unutar čaške. Cvijet je u glavičastim cvatovima. Višegodišnja je biljka. Razmnožava se sjemenom. Teško uspijeva presađena, osim u planinskim vrtovima.

Ekologija vrste
Raste na ogoljelim vapnenačkim ili dolomitnim grebenima, u pukotinama stijena. Heliofilna je vrsta, podnosi velike razlike u temperaturi. Na ostalim staništima, ima slabu konkurentnu sposobnost prema drugim vrstama.

Vanjski linkovi
- fotografija biokovskog zvonca

Zvončike
Endemske vrste Hrvatske